open-index/open-wikipedia-markdown huggingface dataset:
Tahrir

eta|La Tahrir-placo en sudokcidenta direkto kun la administra konstruaĵo *Mugammaʿ* maldekstre
eta|La Mugamma-konstruaĵo
La **Tahrir-placo** ( signifante **Mīdān at-Taḥrīr** aŭ *Placo de la Liberiĝo*) estas plej grava intern-urba placo de la egiptia ĉefurbo Kairo proksime de la dekstra bordo de Nilo. La placo konsistas el tri- ĝis kvinvoja runda trafiko kun verda (plantigita) meza insulo. Ĉe la placo aŭ en ties ĉirkaŭo situas multaj konataj vidindaĵoj de la urbo. Ĉe la Tahrir-placo haltas la metroo de Kairo (stacio „Sadat“), traveturas ĝin busoj kaj ambaŭ metrolinioj 1 kaj 2. Ĝi estas la plej granda intern-urba trafika punkto.

## Situo 
Ĝi etendiĝas orient-okcidente, ĝin alfluas la Tahrir-strato kaj pluaj 4 stratoj. La placo situas ĉ. 500 metrojn norde de la registaraj sidejoj, de la ministerio pri internaj aferoj kaj de la usona ambasadejo.

Ĉe la norda flanko de Tahrir troviĝas la Egiptia Muzeo, fondita en 1858 fare de franca egiptologo Auguste Mariette. La muzeo estis translokigita en 1902 al la nuna loko, en novan konstruaĵon.

## Historio 
eta|Ĉefenirejo de la Egiptia Nacia Muzeo.
La placo estis establita en la 19-a jarcento dum la regado de la osmano vic-reĝo paŝao Ismail, por krei similan urboparton al mezeŭropaj urbegoj. La placo ricevis la nunan nomon post la militista puĉo de 1952 kaj proklamo de la Respubliko de Egiptio.

Dum la Protestoj en Egiptio en 2011, la plej gravaj protestoj okazis sur tiu placo, tiel ĝi iĝis simbolo de la protestadoj.

Kategorio:Kairo
Kategorio:Placoj
SEJM-konferenco

**SEJM-konferenco** estis ĉefa organo de SEJM-2, okazinta unufoje dum jaro. Nur la Konferenco povis ŝanĝi statuton de SEJM kaj akcepti (aŭ malakcepti) novajn anojn .

## Fonda SEJM-konferenco (1988) 
Fonda konferenco de SEJM okazis en decembro de 1988. Dum tiu konferenco estis akceptita Statuto de SEJM.

## SEJM-konferenco en jaro 1991 
dekstra|eta|La informletero kun rezultoj de SEJM-konferenco de 1991
En 1991 (ekde la 1-a de julio ĝis la 3-a de julio) okazis SEJM-konferenco dum OkSEJT-32.
La komitato de SEJM konsistis el jenaj personoj:
* Andrej Ananjin - informado kaj eksteraj rilatoj;
* Garik Kokolia - sekretario;
* Aleksandr Blinov - amasaj aranĝoj;
* Andrej Liskov - financa agado;
* Jurij Paseĉnikov - kultura agado.

La financa stato de SEJM en periodo 1990 - 1991:
* kotizoj - 108 rubloj
* enspezoj - 2157,80 rub
* elspezoj - 1113,79 rub
* resto por 1.11.1991 1152,01 rub - la sumo estis disponita por profitdona fonduso.

Laŭ decido de la konferenco estis fiksitaj kotizoj por 1992:
* aliĝkotizo - 5 rubloj
* membrokotizo - 10 rub
Kontraŭ la membrokotizo la SEJMano ricevis SEJM-informilojn, rajtis partopreni ĉiujn SEJM-aranĝojn kun certa rabato.

A-komitatano por TEJO estis elektita Garik Kokolia. Rimarkinde, ke somere de 1991 Andrej Ananjin estis elektita en TEJO-estraron.
Dum la konferenco estis elektitaj tri SEJM-anoj por partopreni TEJO-KER-seminarion en Svislando (31.10-05.11.1991): Aleksandr Blinov, Jelena Lebedeva
kaj Garik Kokolija.

Ankaŭ dum la konferenco estis decidoj pri vevontjaraj SEJM-aranĝoj:
* OkSEJT - apud Sankt-Peterburgo (interese, ken en informletero por SEJM-membroj estis tajperaro kaj datoj por la somera tendaro estis erare indikitaj 02-12.11.1992);
* OrSEJT - estis sen ia certa loko, nur indikita Siberio;
* EoLA - en majo de 1992 en Volĵskij, tamen volĵskijanoj ne sukcesis la trian fojon gastigi la festivalon.

## SEJM-konferenco en jaro 1995 
En 1995 SEJM-konferenco okazis ekde la 4-a de novembro ĝis la 7-a de novembro en Ĉeboksari, Ĉuvaŝio.

## Vidu ankaŭ 
* Sovetia Esperantista Junulara Movado
* Statuto de SEJM 1989

Kategorio:Historio de SEJM
Berelhaŭzo-piano

**Berelhaŭzo-piano** aŭ **barelejo-piano** an.:**Barrelhouse Piano** estas nomo por simpla pianostilo ekestinta meze de la 19-a jarcento en Usono, kiam blusmuzikistoj komencis per tio, transigi sian muzikon ekde la gitaro sur la piano. Tio ofte okazis en malmultkostaj drinkejoj, en kiuj la brando estis elverŝita rekte el bareloj (barrel).

La stilo de barelejo-piano validas kiel antaŭulo de bugio kaj staras laŭevolue de la usona muziko en certa kontrasto al poste ekestinta ragtimo, en kiu pli grandmezure enfluis eŭropaj tradicioj.

Kategorio:Muzikaj ĝenroj
Hrnčiarska Ves

**Hrnčiarska Ves,** hungare **Cserepes** [ĉerepeŝ] estas unuigita malgranda vilaĝeto kaj municipo en Slovakio. La slovaka historia loknomo estis **Pondelok**.
300px|eta|Hrnčiarska Ves situas en la plej griza parto

## Geografio 
Hrnčiarska Ves situas laŭ rojo, laŭ flankovojoj, laŭ fervojo Poltár-Rimavská Sobota. La lasta urbo troviĝas je 17&nbsp;km-oj.

## Historio 
La loko estis loĝata jam dum la bronzepoko. Hrnčiarska Ves formiĝis en 1964. Tiam unuiĝis la vilaĝoj menciitaj sube. Pli frue ĝis Traktato de Trianon la komunumoj apartenis al Hungara reĝlando, al Gömör kaj Kis-Hont, al distrikto de Rimaszombat, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Hrnčiarska Ves 925 homoj, (876 slovakoj).

### Cserepes/Pondelok 
La unua mencio okazis pri la vilaĝo en 1515 en formo *"Pondolok"*. En la 18-a jarcento uzino pri porcelano ekfunkciis. En 1796 la tutlanda geografia libro taksis la lokon duaklasa. En 1828 loĝis tie 474 vilaĝanoj en 68 domoj. Ĝis 1899 la oficiala hungara loknomo estis *Pongyelok,* poste ĝi ricevis hungaran nomon pro la hungariga politiko. En 1910 laŭ la popolnombrado vivis en Cserepes 426 homoj, (slovakoj en majoritato, hungaroj en minoritato).

### Nagyszuha/Veľká Suchá 
La unua mencio okazis pri la vilaĝo en 1285 en formo *"Scuha"*. En 1828 loĝis tie 420 vilaĝanoj en 59 domoj. En 1910 laŭ la popolnombrado vivis en Nagyszuha 407 homoj, (slovakoj en majoritato, hungaroj en minoritato).

## Vidindaĵoj 
* romkatolika klasikisma preĝejo de 1815
* luterana preĝejo de 1630, en 1695 pligrandiĝis
* nobeldomo de 1650

## Eksteraj ligiloj 
* Hrnčiarska Ves sur mapo de Slovakio

## Fontoj 
* Hungara Vikipedio

Kategorio:Municipoj en distrikto Poltár
Slatina (distrikto Svitavy)

Municipo **Slatina** situas en Ĉeĥio, regiono Pardubice, distrikto Svitavy, 10&nbsp;km okcidente de urbo Jevíčko. Ĝi situas en regiono Malá Haná kaj lingve ĝi apartenas al centramoraviaj dialektoj. Vivas ĉi tie  (). En minejo Březinka oni minas skiston kaj aliajn ardorezistajn argilojn por produktado de ŝamoto.

## Partoj de municipo 
* **Slatina**
* Březinka

## Historio 
Laŭ historiaj dokumentoj estas vilaĝo Slatina slavdevena. Atestas pri tio ĝia nomo, kiu restis netuŝita per pli posta germanigo. En 12-a kaj 13-a jarcentoj dum regado de Premislidoj ĝi apartenis al la episkopejo Olomouc kaj en 15-a jarcento al la sinjorejo Moravská Třebová. Kondukis tra ĉi tie komerca vojo el Brno al Moravská Třebová.

Post Munkena interkonsento ĝis la jaro 1945 Slatina, germane Schlettau, apartenis al t.n. Sudetio en nazia Germanio kaj ĝi estis la lasta en direkto nordo-sudo. En la jaro 1946 estis plejparto de germana loĝantaro ellandigita kaj la vilaĝo prisetlita per ĉeĥaj kolonianoj, kiuj ĉi tie bone kondutas. Estis rekonstruita estinta lernejo je komunuma oficejo kaj biblioteko, estis aranĝita gimnastejo, rekonstruita fajrobrigada domo, krucifikso kaj kapeleto kaj konstruita aŭtobusa haltejo.

## Loĝantaro 
## Eksteraj ligiloj 
* Oficiala paĝaro de mikroregiono Moravská Třebová kaj Jevíčko 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Suborlica montetaro
1621 Druzhba

'*1621 *Druzhba'''* estas malgranda, hela kaj malrapide rotacianta asteroido de la ĉefa asteroida zono.

## Malkovro 
Ĝi estis malkovrita la  de la rusa astronomo Sergej Beljavskij elde la Simeiza observatorio en Krimeo.

## Nomo 
Ĝia nomo estas transliterumo de "Дружба" (*Druĵba*), rusa vorto por *amikeco''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Sergej Beljavskij
Kategorio:Astronomiaj objektoj malkovritaj en 1926
Raŝid Ganuŝi

eta|Raŝid Ganuŝi (ĉirkaŭ la jaro 1980)
**Raŝid GANUŜI**, france latinliterigita **Rached al-Ghannouchi**, (arabe راشد الغنوشي) estas tunizia politikisto kaj pensulo, kiu kontribuis al fondo de Ḥizb al‐Nahḍah, la Tunizia Renesanca Partio, branĉo de la internacia islamista organizaĵo Islama Frataro, kaj estas ĝia ĉefa nuna gvidanto.

Al-Ganuŝi naskiĝis en 1941 ĉe al-Hama, en la Gubernio Qabis de suda Tunizio. Li ekziliĝis pro persekutado fare de la reĝimo de Zine El Abidine Ben Ali.

Al-Ghanuŝi plu kritikis la politikon de Tunizio kaj ĉefe la dumlongan prezidenton Ben Ali. Post la Tunizia ribelo en 2010-2011, li revenis al Tunizio post 20 jaroj en ekzilo la 30-an de januaro 2011.

Li priskribas sin kiel "demokrata islamisto" kaj ne vidas kontraŭdiron inter la du ideoj. Li estas unu el la pensintoj de islamo kiu klopodas edzigi islamon kun modernismo, Oriento kaj Okcidento. Laŭ siaj vortoj, Al-Ganuŝi admiras la belan kaj mirindan teknologion de la Okcidento kaj la pacan transdonadon de politika potenco inter partioj en la okcidenta demokratio. Sed, aliflanke, kiam li rigardas la Okcidenton, li vidas neniun lumon, neniun koron, neniun spiritecon.

## Notoj 
Kategorio:Tuniziaj politikistoj
Kategorio:Tuniziaj filozofoj
Kategorio:Islamismo
Placo Ala-Too

**Placo Ala-Too** (, ) estas la centra placo en Biŝkeko, Kirgizio. La placo estis konstruita en 1984 por festi la 60-an datrevenon de la Kirgiza SSR, kiam statuo pri Lenin estis metita en la centro de la placo. La statuo de Lenin estis movita en 2003 al pli malgranda placo en la urbo, kaj nova statuo nomata Erkindik (Libereco) estis instalita en ĝia loko.

La placo funkcias kiel loko por ŝtataj okazaĵoj kaj festadoj. En 2008, ĝi estis la loko de la ceremonio por mond-fama kirgiza verkisto Ĉingiz Ajtmatov.

La 24-an de marto 2005, la placo estis la loko de la plej granda kontraŭregistara protesto de la Tulipa revolucio de Kirgizio. Post pluraj semajnoj da agitado ĝenerale en la lando, pli ol 15,000 homoj frue amasiĝis en la posttagmezo por protesti kontraŭ la rezultoj de la senatelektoj de 2005. Du homoj estis mortigitaj kaj pli ol 100 vunditaj kiam la manifestacianoj koliziis kontraŭ registaraj oficistoj. Tamen, la manifestaciantoj baldaŭ prenis kontrolon de la placo, kaj sturmis la Blankan Domon, devigante Askar Akajev, la unuan prezidanton de Kirgizio, fuĝi de la lando kaj poste abdiki.

Ala-Too
Kategorio:Biŝkeko
Santo Antônio do Itambé

''''* (oficiale ) estas municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Metropolitana de Belo Horizonte* (Granda Belo-Horizonto) kaj en la mikroregiono *Conceição do Mato Dentro''. Laŭ la stato de  en la komunumo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en  estis . La teritorio havas komunan limon kun .

## Vidu ankaŭ 
* Municipoj de Minas-Ĝerajso	

## Eksteraj ligiloj 
*  () 

Kategorio:Municipoj de Minas-Ĝerajso
Filisur

**Filisur** estas komunumo de la komunumaro Bergün kaj la distrikto Albulo en Kantono Grizono, Svislando. Ĝi havis 456 loĝantojn je la 31-a de decembro 2009.

## Geografio 
La komunumo Filisur situas en la Albulovalo ĉe la kunfluejo de la riveroj Landwasser, kiu formas la sudan komunumolimon, kaj Albulo. La vilaĝocentro de Filisur situas norde de la rivero Albulo sur alta teraso. Al la komunumo apartenas ankaŭ la vilaĝeto Jenisberg sur alteco de 1504 m s.m. je la suda flanko de la rivero.

## Najbaraj komunumoj 
Filisur limas en nordo al Schmitten, en nordoriento al Davos, en oriento al Bergün/Bravuogn, en sudo al Tinizong-Rona, en sudokcidento al Savognin, en okcidento al Tiefencastel, kaj en nordokcidento al Alvaneu.

## Lingvoj 
Dum Filisur estis origine romanĉlingva, la montvilaĝeto Jenisberg estis valza fondaĵo kaj tial tradicie germanlingva. Pro la formigro de indiĝenoj ĉefe pro ekonomiaj kialoj kaj almigro de laborfortoj en la turisma sektoro el la Svisa Mezlando, la nombro de la romanĉlingvanoj konstante malkreskis dum la 19-a kaj 20-a jarcento. En la jaro 1880 parolis ankoraŭ 36,5% de la loĝantaro la romanĉan. Okaze de la popolnombrado de la jaro 2000 la parto de la romanĉlingvanoj falis al 3,0%, dum parolis 84,55 % la germanan kaj 6,65% la italan.

## Trafiko 
Tra Filisur pasas la vojo n-ro 749 de Tiefencastel tra Albulopasejo al Engadino. Paralele al la pasejvojo kondukas la fama Albulolinio de Retia Fervojo. Ekde la jaro 2008 tiu fervojlinio estas Monda Heredaĵo de UNESKO. Alia linio de Retia Fervojo de Filisur kondukas al Davos tra la valo de la rivero Landwasser.

## Historio 
La unua dokumenta mencio de Filisur datiĝas el la jaro 1262 kiel *villa Fallisour*. Dum mezepoko en Filisur setlis romanĉlingvanoj dum en Jenisberg ekloĝis valzoj. La Kastelo Greifenstein, kiu situis supre de Filisur estis en la 12-a jarcento sidejo de vokto. En la jaro 1394 la Senjorujo Greifenstein estis akirita de la episkopejo Koiro, kiu instalis en la kastelo la administran centron de la regiono. En la jaro 1537 la civitanoj de Filisur sin liberaĉetis de la episkopa servuteco.

## Kulturo 
En la 1950-aj jaroj sur la alpopaŝtejo Falein estis filmita la unua filmo pri la romano Heidi de Johanna Spyri.

## Notoj kaj referencoj 
## Vidu ankaŭ 
* Filisur (stacidomo)
* Bergün-Bravuogn (stacidomo)
* Preda (stacidomo)

## Eksteraj ligiloj 
* Oficiala retejo de la komunumo Filisur
Tulipa revolucio

La **Tulipa revolucio** aŭ **Unua kirgiza revolucio** temas pri la demisiigo de la prezidanto Askar Akajev kaj sia registaro en Kirgizio, eksa soveta respubliko de Centra Azio, post la parlamentaj elektoj de la 27-a de februaro kaj la 13-a de marto 2005. La revolucio serĉis la finon de la regado de Akajev kaj de lia familio kaj partneroj, kiuj en populara opinio fariĝis ĉiufoje pli koruptaj kaj aŭtoritatemaj. Sekvante la revolucion, Akajev fuĝis al Kazaĥio kaj poste al Rusio. La 4-an de aprilo li subskribis sian eksiĝodeklaron en la ĉeesto de kirgiza parlamenta delegacio en la ambasadejo de lia lando en Moskvo, kaj la 11-an de aprilo la Kirgiza Parlamento ratifis la eksiĝon.

En la fruaj komencoj de la revolucio, la amaskomunikiloj diverse nomis la agitadon la "Roza", " Citrona", "Silka", aŭ "Narcisa" Revolucio. Sed fine ĝi estis "Tulipa Revolucio",  esprimo kiun Akajev mem uzis en parolado avertanta ke nenia kolora revolucio devus okazi en Kirgizio. Tiaj esprimoj elvokis similecojn kun la neviolenta Revolucio de la rozoj en Kartvelio kaj la Oranĝa Revolucio en Ukrainio en 2004, kies nomoj ŝuldiĝas al Ĉeĥoslovaka Velura revolucio en 1989.

Givi Targamadze, iama membro de *Liberty Institute* kaj la prezidanto de la kartvela parlamenta komisiono pri Defendo kaj Sekureco, konsultis ukrainajn opoziciajn ĉefojn pri la tekniko de neperforta lukto, kaj poste li konsilis gvidantojn de la kirgiza opozicio dum la Tulipa revolucio. 

La Tulipa revolucio, malgraŭ esti samtempa kun aliaj neviolentaj koloraj revolucioj, vidis iun perforton en ĝiaj komencaj tagoj, precipe en la suda urbo de Ĵalalabat, kie la unuaj gravaj signoj de perforto aperis, kaj almenaŭ tri homoj mortis dum ĝeneraligita tumultrabado en la ĉefurbo en la unuaj 24 horoj post la falo de la kirgiza registaro.

Kategorio:Historio de Kirgizio
Kategorio:Politiko de Kirgizio
Kategorio:Revolucioj en la 21-a jarcento
Kategorio:Konfliktoj en 2005
Jaritatako

La **jaritatako** (*Conepatus semistriatus*) estas malgranda karnovora mamulo kiu alpartenas al la familio Mefitedoj. Ĝi estas komuna besto en ceradoj, kampoj kaj en la Kaatingo. Ĝi vivas ekde Meksiko ĝis meridionala Brazilo. En Brazilo ĝi vivas ekde la nordorienta Brazilo ĝis la subŝtato Paranao. Ĝi defendas sin per maleltenebla fetora likvaĵo kiun ĝi ejakulas el ĉirkaŭanusaj glandoj. 

## Fizikaj karakterizoj 
La jaritatakoj estas malgrandaj bestoj. Ili longas proksimume 40cm korpe, 20cm voste kaj peziĝas proksimume 1600g. Ilia koloro varias inter la malhelbruna kaj la nigra. Ekde sur la pinto de la vosto ĝis la kapo estas du blankaj strioj. 

## Dieto 
La jaritatakoj estas ĉiovoraj. En ilia dieto inkludas insektojn, malgrandajn vertebrulojn kaj fruktojn. 

## Socia vivo 
Jaritatakoj estas solaj bestoj, kiuj  nur vivas pare dum reprodukta sezono. 

## Literaturo 
* Reis, Nélio; Peracchi, Adriano; Wagner, Pedro; Lima, Isaac (Eds). Mamíferos do Brasil. Londrina: Universidade Federal de Londrina, 2006

Kategorio:Karnomanĝuloj
Kategorio:Neotropisa faŭno
Kategorio:Mamuloj de Sudameriko
Kategorio:Mamuloj de Brazilo
Bornea pavofazano

La **Bornea pavofazano**, *Polyplectron schleiermacheri* estas mezgranda membro de la fazanoj de la familio de Kokoformaj birdoj nome Fazanedoj endemia de Borneo.

La **Bornea pavofazano** estis iam inkludata kiel subspecio de la proksima rilata specio samgenra Malaja pavofazano (***Polyplectron malacense***), sed ili estas sufiĉe distingaj, ĉar la alia ne havas saman brustobildon ekzemple.

## Aspekto 
Ĝi estas mezgranda, ĝis 50&nbsp;cm longa la masklo kaj ĝis 35.5&nbsp;cm la ino, ruĝecbrune kaj nigre punkteca membro de la grupo de fazanoj kun longeta kresto kaj nukoplumoj, nigra sube kaj nuda ruĝa haŭtaĵo ĉirkaŭ okulo de blueca iriso. Ĉe la masklo la brustoflankoj estas metalece bluverdaj, bordantaj la **blankajn gorĝon kaj la centran supran bruston**. Estas ruĝecbrunaj la supraj partoj malavare markitaj per **malgrandaj verdaj ocelli**. Ties 22 vostoplumoj estas ornamataj de grandaj bluverdaj ocelli, kaj povas esti malfermitaj kiel ventumilo por memmontrado. La ino estas pli malgranda kaj pli senkolore bruna ol la masklo. Ŝi havas brunan irison kaj ne havas spronojn en siaj piedoj male al masklo.

La voĉo estas serio de ascendaj laŭtaj, akraj kukladoj, tipaj de la genro. Ankaŭ laŭta dusilaba kuklo, *kank kank*, preskaŭ kun anaseca kvalito.

## Situacio 
La Bornea pavofazano estas probable la plej rara kaj certe la malpli konata el ĉiuj pavofazanoj. Tiu kaŝema birdo distribuiĝas kaj estas endemia de sekaj arbaroj de malaltaj teroj (el 0-1,000 m) pli ol ĉe humidejoj de nordorienta, centra kaj ankaŭ sudorienta Borneo. Ŝajne la specio povas toleri iome tuŝitajn arbarojn ekzemple pro incendioj, sed oni ne scias ĝis kioma grado.

Kun la simila Malaja pavofazano - ties frata specio -, kaj la pli malproksime rilata nome Palavana pavofazano ĝi reprezentas bazan grupon en sia genro; ties radiado probable okazis dum la Plioceno (Kimball *et al.* 2001).
Malmulte konata, la Bornea pavofazano estis delonge konsiderata subspecio de la Malaja pavofazano, sed ĝi estas sufiĉe distinga.

Pro pliiĝanta habitatoperdo, malgranda populacio kaj limigita teritorio, la Bornea pavofazano estas pritaksata kiel Endanĝerita ĉe la IUCN Ruĝa Listo de Minacataj Specioj. Ĝi estis listita en Apendico II de CITES.

## Kutimaro 
Tiu kaŝema birdo preferas arbarajn areojn, ripozas en arboj aŭ silenteme piediras tra la arbara grundo tage. Maskloj alvokas kaj malfermas spektakle siajn flugilojn kaj vostojn sed ne havas dancejojn.

## Referencoj 
*  Endanĝerita.
* **Kimball**, Rebecca T.; Braun, Edward L.; Ligon, J. David; Lucchini, Vittorio & Randi, Ettore (2001): A molecular phylogeny of the peacock-pheasants (Galliformes: *Polyplectron* spp.) indicates loss and reduction of ornamental traits and display behaviours. *Biological Journal of the Linnean Society* **73**(2): 187–198. HTML resumo

### Notoj 
## Eksteraj ligiloj 
*BirdLife Species Factsheet  Konsultita la 20an de januaro de 2011
* BirdLife Species Factsheet 
* Red Data Book 
* gbwf.org - Bornea pavofazano *(Polyplectron schleiermacheri)* 

Kategorio:Kokoformaj
Kategorio:Fazanedoj
Kategorio:Birdoj de Azio
Katedralo de Braziljo

300px|eta|dekstra|Katedralo de Braziljo
eta|297x297ra|Ene
La **Katedralo de Braziljo** (Catedral Metropolitana Nossa Senhora Aparecida) estas katolika katedralo de Braziljo, ĉef-urbo de Brazilo. La Katedralo estis desegnita de Oscar Niemeyer kaj inaŭgurita la 30-an de majo, 1970.

Kategorio:Braziljo
Kategorio:Moderna arkitekturo
Kategorio:Katedraloj en Brazilo
Kategorio:Konstruaĵoj finitaj en 1970
Kategorio:Religiaj konstruaĵoj finitaj en 1970-1979
Mládzovo

250px|eta|maldekstra|Preĝejo de Mládzovo
**Mládzovo** (hungare *Nemesfalva* [nemeŝfalva], germane *Königsthal*) estas malgranda vilaĝeto kaj municipo en Slovakio.

## Situo 
Mládzovo situas laŭ traira flankovojo, laŭ fervojo Breznička-Cinobaňa. Lučenec troviĝas je 15&nbsp;km.

## Historio 
La unua mencio okazis pri la vilaĝo en 1436 en formo *"Mlagho"*. En 1828 loĝis tie 146 vilaĝanoj en 19 domoj. Ĝis 1896 la oficiala hungara loknomo estis *Mlágyó,* poste ĝi ricevis hungaran nomon pro la hungariga politiko. En 1910 laŭ la popolnombrado vivis en Nemesfalva 252 homoj, (235 slovakoj, 13 hungaroj). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Lučenec, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Mládzovo 108 homoj, (106 slovakoj).

## Vidindaĵoj 
* luterana klasikisma preĝejo de 1865 kun ligna sonorilostablo

Kategorio:Municipoj en distrikto Poltár
1620 Geographos

'*1620 *Geographos'''* estas tre malgranda sed tre hela apolona asteroido.

## Malkovro 
Ĝi estis malkovrita la  de la usonaj astronomoj Albert George Wilson kaj Rudolph Minkowski elde la Observatorio de la Monto Palomar, apud San-Diego (Kalifornio).

## Nomo 
Ĝia nomo honoras la *National Geographic Society''.

## Orbito 
Ĝi krozas la marsan kaj teran orbitojn, do estas marsrenkonta kaj terrenkonta asteroido.

La  ĝi pasis plej proksime de Tero (malpli ol 5 milionoj da km). Je tiu okazo, ĝi estis observita per radaro de la Deep Space Network elde la Observatorio de Goldstone. La bildoj ricevitaj montras, ke Geografo estas plej longigita objekto de la sunsistemo, kun 5 × 2,1 × 0,2&nbsp;km.

## Ecoj 
1620 Geographos estas S-tipa asteroido, tio signifas, ke ĝi estas tre hela kaj entenas feron kaj nikelon miksitajn kun silikatoj da fero kaj magnezio.

1620 Geographos estis celo de eksplorado de la usona kosmosondilo Clementine. Sed paneo de raketmotoro finigis la mision antaŭ ol la kosmosondilo atingis la asteroidon.

## Notoj kaj referencoj 
## Eksteraj ligiloj 
* 
* 
* 
* 
*  Geographos, el la paĝaro de Asteroid Radar Research

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de Albert George Wilson
Kategorio:Astronomiaj objektoj malkovritaj en 1951
Maria (Hungario)

eta|250px|Maria kaj Elizabeto ĉe tombo de Ludoviko
**Maria la 1-a de Hungario**, dua filino de Ludoviko la 1-a de Hungario, estis hungara reĝo, kiu supozeble naskiĝis en 1371 en Buda. Eĉ la samtempuloj nomumis ŝin latine *rex* ("reĝo") anstataŭ *regina* ("reĝino"). Por surtroniĝi ŝia patro Ludoviko oficiale nomumis ŝin viro.

## Biografio 
Maria estis kronita en 1382 en Székesfehérvár, kiel unua virino sur la hungara trono. Ŝi havis la kronon ĝis 1385. Poste ŝi rezignis, sed en la sekva jaro ĝismorte ŝi estis oficiale kunreganto. Ŝi estis ankaŭ reĝo de Kroatio, Slavonio kaj Dalmatio, kiel **Marija Anžuvinska**. Dum la regado ŝia patrino Elizabeta Kotromanić estis la plej grava helpo. Ŝi iĝis fianĉino de Sigismondo la 1-a (Sankta Romia Imperio) en 1379 en Nagyszombat. En 1384 ankaŭ franca princo Ludoviko ŝatis esti fianĉo de Maria, kio kaŭzis anarĥion, eĉ eksterlande. En 1385 Sigismondo varbis armeon. En tiu situo Karolo la 2-a (Hungario), (ĵus abdikigita reĝo de Napolo kaj Sicilio) helpe de episkopo de Zagrebo kaj aliaj akiris la hungaran tronon kaj sukcese abdikigis Maria-n. Karolo estis murdita 39 tagojn post la kronado. En 1386 Maria kaj ŝia patrino Elizabeto estis arestita en Dalmatio, kie Elizabeto estis murdita. En la sekva jaro Sigismondo iĝis hungara reĝo kaj oficiale la 2-a edzo de Maria. Poste hungaroj, kroatoj kaj dalmatianoj liberigis Maria-n.

En 1395, kiel estonta patrino Maria mortis pro nesukcesa rajdado apud Buda. Ŝi entombiĝis en Nagyvárad.

## Sekvo 
Imre Madách verkis pri ŝi dramon, kiu neniam prezentiĝis. Dum la socialismo tiu verko tamen prezentiĝis, sed en alia formo. Pri Maria ne troviĝas skulptaĵoj.

Kategorio:Anĵua dinastio
Kategorio:Hungaraj reĝoj
Kategorio:Romgermanaj imperiestrinoj
Kategorio:Virinoj
Maŭrja imperio

La **Maŭrja Imperio** estis geografie ampleksa kaj potenca imperio en Antikva Barato, regata de la maŭrja dinastio de 321 ĝis 185 a.K. Ĝi originas de la regno Magadho de la Hind-Ganga ebenaĵo (moderna Biharo, orienta Utar-Pradeŝo kaj Bengalio) de la orienta flanko de la hinda subkontinento, la imperio havis ĝian ĉefurbon ĉe Pataliputra (moderna Patnao). La Imperio estis fondita en 322 a.K. de Ĉandragupto Maŭrjo, kiu faligis la Nandan dinastion kaj rapide vastigis sian potencon okcidenten trans centra kaj okcidenta Barato, prenante avantaĝon de la interrompoj de lokaj potencoj en la maldormo de la retiriĝo okcidenten de la grekaj fortoj de Aleksandro la Granda kaj persaj armeoj. De 320 a.K. la imperio plene okupis Nordokcidentan Baraton, venkante kaj konkerante la satrapojn forlasitajn de Aleksandro.

Ĝi estis la plej granda imperio de la mondo en sia tempo. Ĉe ĝia plej granda amplekso, la imperio etendita en la nordo laŭ la  de la Himalajo, kaj en la oriento streĉanta en kio nun estas Asamo. Okcidenten, ĝi atingis modernan Pakistanon, aneksante Baluĉion kaj multe de kio nun estas Afganio, inkluzive de la modernaj Herat kaj Kandahar provincoj. La Imperio estis vastigita en la centraj kaj sudaj regionoj de Barato fare de la imperiestroj Ĉandragupta kaj Bindusara, sed ĝi ekskludis malgrandan parton de neesploritaj tribaj kaj arbarkovritaj regionoj proksime de Kalingo (moderna Oriso).

La Maŭrja Imperio estis unu el la plej grandaj imperioj reganta la hindan subkontinenton. Ĝia malkresko komenciĝis 60 jarojn post kiam la regado de Aŝoko finiĝis, kaj ĝi disiĝis en 185 a.K. per la fondado de la Sunga dinastio en Magadho.

## Vidu ankaŭ 
* Aŝoko
* Bindusara
* Ĉandragupto Maŭrjo

Kategorio:Dinastioj de Barato
Kategorio:Historio de Barato
Kategorio:Historio de Afganio
Kategorio:Historio de Pakistano
Kategorio:Historio de Bangladeŝo
Kategorio:Eksaj landoj de Azio
Kortumo de Kadizo

eta|200px|Ĵurado de la Kortumo de Kadizo en la Parko Sankta Fernando.
La **Kortumo de Kadizo** estis sesioj de la nacia leĝdona korpo (tradicie konata en Hispanio kiel "Cortes") kiu troviĝis en la sekura rifuĝejo Kadizo dum la franca okupado de Hispanio dum la Napoleonaj Militoj. La Kortumo de Kadizo tiam kaj hodiaŭ estis vidita de historiistoj kiel grava paŝo rekte al liberalismo kaj demokratio en la historio de Hispanio.

Kategorio:Historio de Hispanio
Vid (vilaĝo)

**Vid** estas malgranda vilaĝo kaj municipo en Hungario, en regiono Meza Transdanubio, en departemento Veszprém, en Distrikto Devecser. Vid estas ankaŭ tre malofte uzata hungara postnomo (persona nomo).

## Bazaj informoj 
* koordinatoj: 47° 12' 49" N 17° 20' 11" E
* Areo: 3nbsp;km²
* Loĝantaro: 119
* Poŝtkodo: 8484
* Telefonprefikso: 88

## Geografio 
La vilaĝo situas sur ebenaĵo (rande estas mildaj deklivoj), laŭ rojo, laŭ flankovojoj. Tüskevár troviĝas je 16, Devecser je 19, Ajka je 28, Veszprém (urbo) je 51, Budapeŝto je 159 km-oj.

## Historio 
Vid estis loĝata jam dum la bronzepoko. La unua mencio okazis en 1393 en formo Vild. Dum dominado de turkoj la vilaĝo senhomiĝis, poste rehomiĝis en 1749.

### Servoj 
Kuracejo en Devecser, ambulanco en Ajka kaj en Tüskevár, hospitalo kaj Fajrobrigado en Ajka, poŝto en Tüskevár, polico en Ajka kaj Devecser funkcias la plej proksime. En Vid migra poŝto servas.

## Vidindaĵoj 
* romkatolika preĝejo omaĝe al Sankta Triunuo el la 18-a jarcento

Kategorio:Vilaĝoj de Hungario
Kategorio:Vilaĝoj en departemento Veszprém
Fortikaĵo kastro

[eta|Resto de kastro en [Póvoa de Varzim (Portugalio).]]
[eta|eta|Kastro de Bornejro, en la municipo de [Cabana de Bergantiños (Galegio, Hispanio).]]
**Kastro** estas tipo de fortikaĵa vilaĝo ĝenerale antaŭromia kvankam ekzistas postaj ekzemploj kiuj pludaŭris ĝis la Mezepoko, ekzistaj en Eŭropo kaj propraj de fino de la Bronzepoko kaj de la Ferepoko; antikvaj studoj asociigis ilin kun la civilizacio de la keltoj, sed aktuale oni dubas pri tiaj rezultoj. Ili troviĝas ofte en la Iberia Duoninsulo ĉefe norde kaj okcidente.

La termino *kastro* devenas el la latina *castrum*, kiu signifas "militan fortifikaĵon", ĉar tre ofte la loĝdomoj estis ene de ĉirkaŭa protekta murego foje kun tureto. Estis nek rektaj stratoj nek anguloj kaj la domoj estis rondoformaj. Restas el tiuj domoj malaltaj muroj el ŝtono; kaj plej verŝajne la tegmento estis vegetala kaj el koto kaj malaperis. Ili situis en lokoj protektitaj nature (altaĵoj, riverflankoj, duoninsuloj), ĉe fontoj kaj terkultivejoj kaj ĉe la limo inter tiuj kaj paŝtejoj.

La defenda celo funkciis tiel ke la disigita loĝantaro trakampare kaze de danĝero venis rifuĝiĝi ene de la "kastro". La specifa situigo de tiaj vilaĝoj supozigas ke funkciis reto interkonektita inter ili.

Ŝajne ili ekzistis ĝis la 1-a jarcento a.K. Dum la etendo de la kutimaro de la novaj loĝantoj devenaj el Romio, tiu indiĝena sistemo malaperis.

Kategorio:Historio de Hispanio
Kategorio:Vilaĝtipoj
Kategorio:Arkeologio
Napoleonaj Militoj

eta|Eŭropo dum la Napoleonaj Militoj, kiuj daŭris de 1803 ĝis 1815 jaro
[eta|dekstra|300px|[Batalo ĉe Slavkov]]
[eta|dekstra|300px|[Batalo de Waterloo]]
La **Napoleonaj Militoj** estis serio de konfliktoj deklaritaj kontraŭ la Franca Imperio de Napoleon kaj pluraj aroj de eŭropaj aliancanoj per kontraŭbataladaj koalicioj, kiuj daŭris de 1803 ĝis 1815 jaro. Kiel daŭrigo de la militoj ekigitaj en la Franca Revolucio de 1789 ili revoluciigis eŭropajn armeojn kaj intrigis eksteren je senprecedenca skalo, plejparte pro la aplikado de la modernaj amas-ribeloj. Franca potenco pliiĝis rapide, konkeris la plej grandan parton de Eŭropo, sed kolapsis rapide post la katastrofa franca invado al Rusio en 1812. La imperio de Napoleon finfine suferis kompletan armean malvenkon gvidanta al la restarigo de la Burbonoj en Francio. La militoj kondukis al la disiĝo de la Sankta Romia Imperio kaj post tio naskiĝis naciismo en Italio kaj Germanio kiu vidis la naskiĝon de du solidaj nacioj iom poste en tiu jarcento. Dume la Hispana Imperio komencis diseriĝi kiel la franca okupo en Hispanio malfortigis la tenon de Hispanio sur ĝiaj kolonioj, kreante malfermaĵon por naciismaj revolucioj en Latinameriko. Kiel rekta sekvo de la Napoleonaj militoj la Brita Imperio iĝis la ĉefa mondpotenco por la venonta jarcento, tiel komencante Pax Britannica.

Neniu konsento ekzistas pri la finiĝo de la francaj revoluciaj militoj kaj la ekiĝo de la Napoleonaj militoj. Unua ebla dato estas 9-a de novembro 1799, kiam Bonaparte uzurpis la povon en Francio kun la puĉo Brumero 18. La 18-a de majo 1803 estas verŝajne la plej ofte uzata dato, kiam estis renovigita la militdeklaro inter Britio kaj Francio (kiel rezulto de la kolapso de la Paco de Amiens) metante finon al la nura pacperiodo en Eŭropo inter 1792 kaj 1814. La plej malfrue proponita dato estas 2-a de decembro 1804, kiam Bonaparte kronis sin imperiestro.

La Napoleonaj Militoj finiĝis sekvante la finan malvenkon de Napoleon ĉe la Batalo de Waterloo la 18-an de junio 1815 kaj la Dua Traktato de Parizo.

## Vidu ankaŭ 
* Milito de Hispana Sendependigo
* Husaro
* Ulano
Franca invado al Rusio

eta|dekstra|Retiriĝo de la francaj trupoj
La** Franca invado al Rusio** en 1812 (plejparte konata kiel **Patriota Milito de 1812**; , estis turnopunkto en la Napoleonaj Militoj, kiuj reduktis la francajn kaj aliancitajn invadotrupojn (la *Granda Armeo*) al malgrandega frakcio de ilia komenca forto kaj ekigis maĵoran ŝanĝon en eŭropa politiko, kiel ĝi drame malfortigis la antaŭe dominan francan pozicion sur la kontinento. La daŭranta rolo de la militkampanjo en rusa kulturo troveblas en la verko de Tolstoj, Milito kaj Paco, en Ĉajkovskij Uverturo 1812, kaj la sovetia identigo de ĝi kun la germana invado de 1941-1945.

Okazaĵo de eposaj proporcioj kaj transcenda graveco por eŭropa historio, la franca invado al Rusio estis malkaŝe uzita laŭ diversaj politikaj uzoj dum la jardekoj, pli granda mezuro ol iu alia militkampanjo. Tiel, ĝenerale en la 19-a kaj frue 20-a jarcento, okazaĵoj kaj faktoj foje estis misprezentitaj por alĝustigi la eksteran politikon de la Rusia Imperio fare de la caristoj aŭ de Sovetunio fare de la solreganta komunista partio.

La militkampanjo mem estis markita per ekstrema sovaĝeco kaj de la fakto ke ambaŭ flankoj aljuĝis por si mem la venkon en ĉiu batalo. Tamen, se la armeaj engaĝiĝoj pruvis esti malpli decidaj ol antaŭe, ĉe la fino de 1812, la franca malvenko estis klara, eĉ se la rusoj povus apenaŭ senti sin venkintaj. Ĝi tamen malfortigis la francan hegemonion en Eŭropo laŭ tia mezuro ke la antaŭaj malamikoj de la Franca imperio, komence Prusio, tiam Aŭstrio estis instigitaj rompi la aliancon kun Francio kaj interŝanĝi kampojn, per kiuj ekiĝus la Milito de la Sesa Koalicio.

## Trapaso de bataloj
La 14-an de septembro 1812 Napoleono Bonaparte kun la Granda Armeo eniris Moskvon, forlasitan de ĝiaj loĝantoj kaj la armeo - la unua enirinta taĉmento apartenis al la regimento de polaj husaroj (en la urbo rusoj estigis incendion).

## Vidu ankaŭ
* Batalo de Berezino


Kategorio:Napoleonaj militoj
Kategorio:Militoj de Francio
Kategorio:Konfliktoj en 1812
Kategorio:Francaj revoluciaj militoj
Kategorio:Milito de la Tria Koalicio
Kategorio:Invadoj
Kategorio:Ruso-Polaj militoj
Mondpotenco

**Mondpotenco** aŭ **granda potenco** estas nacio aŭ ŝtato kiu havas la kapablon peni sian influon je tutmonda skalo. Grandaj potencoj karakterize posedas ekonomian, armean, diplomatian, kaj kulturan fortojn, kiu povas igi aliajn pli malgrandajn naciojn pripensi la opiniojn de la grandaj potencoj antaŭ preni proprajn agojn kaj decidojn. Teoriuloj pri internaciaj rilatoj postulis ke statuso de granda potenco estu karakterizata laŭ potencaj kapabloj, spacaj aspektoj, kaj ŝtata dimensio. Foje la statuso de grandaj potencoj estas formale agnoskita en konferencoj kiel ekzemple la Viena kongreso aŭ internacia strukturo kiel ekzemple la Konsilio de Sekureco de Unuiĝintaj Nacioj. 

La esprimo "granda potenco" estis unuafoje uzita por reprezenti la plej gravajn potencojn en Eŭropo dum la post-napoleona epoko. Ekde tiam, la internacia potenc-ekvilibro ŝanĝis multajn fojojn, plej drame dum la Unua Mondmilito kaj la Dua Mondmilito. Dum kelkaj nacioj estas vaste konsiderataj grandaj potencoj, ekzistas neniu definitiva listo, kondukante al daŭra debato.

## Vidu ankaŭ
* Superpotenco
* Malvarma milito
* Geopolitiko
* G8
* Hind-Pacifiko
* Hegemonio

Kategorio:Internaciaj rilatoj
Kategorio:Geopolitiko
Kategorio:Teorioj pri internaciaj rilatoj
Kategorio:Milita terminologio
Francaj revoluciaj militoj

[eta|250px|La ŝipo *Oriento* eksplodas dum la [Batalo apud Abukiro, 1-an de aŭgusto 1798.]]
La** Francaj Revoluciaj Militoj** estis serio de gravaj konfliktoj, de 1792 ĝis 1802, batalitaj inter la Franca revolucia registaro kaj pluraj eŭropaj ŝtatoj. Markita de la franca revolucia fervoro kaj armeaj inovacioj, la kampanjoj vidis la malvenkon de la Franca Revolucia Armeo kaj kelkaj kontraŭstaraj koalicioj kaj la vastigon de la franca kontrolo sur Malaltaj landoj, Italio, kaj la Rejnlando. La militoj implikis grandegajn nombrojn da soldatoj, plejparte pro la apliko de moderna amasribelo.

La francaj revoluciaj militoj estas kutime dividitaj inter tiuj de la Unua Koalicio (1792-1797) kaj la Dua Koalicio (1798-1801), kvankam Francio estis ĉe milito kontraŭ Britio de 1793 ĝis 1802. Malamikeco ĉesis per la Traktato de Amiens 1802, sed la konflikto baldaŭ komenciĝis denove per la Napoleonaj Militoj. La Traktato de Amiens estas kutime antaŭvidita por marki la finon de la francaj revoluciaj militoj, aliflanke aliaj okazaĵoj antaŭ kaj post 1802 estis proponitaj kiel deirpunkto de la Napoleonaj Militoj. Ambaŭ konfliktoj kune konsistigas kio foje estas referita kiel la "'Granda Franca Milito'".

## Vidu ankaŭ 
* Jean-Baptiste Kléber
* Napoleono Bonaparte
* Batalo de Marengo

Kategorio:Historio de Francio
1624 Rabe

'*1624 *Rabe''''' estas malgranda, ne tre hela asteroido de la ĉefa asteroida zono.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝia nomo honoras la germanan-usonan astronomon Eugene Karl Rabe.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1931
Karolo la 2-a (Hungario)

eta|maldekstra|270px|Karolo la 2-a
**Karolo la 2-a** estis hungara reĝo kaj kiel **Karolo la 3-a** estis reĝo en Napolo kaj Sicilio. Li havis la epiteton "malgranda", dume en Italio "pacema". Li apartenis al la dinastio Anĵuo-Durazzo.

## Biografio 
Lia naskiĝdato estas necerta (eble 1354), sed en Napolo li naskiĝis. Kiel junulo, li edukiĝis en Hungara reĝlando en korto de Ludoviko la 1-a (Hungario). En 1371 li ricevis la postenon banuso. En 1381 Karolo iĝis reĝo de Napolo kaj Sicilio, sed poste li havis grandan konflikton kun la eklezio, tial li rifuĝis al Hungario. Karolo ĵuris, ke li ne aspiras la hungaran reĝecon, tamen en 1385 li profitis la lokajn konfliktojn kaj akiris la hungaran tronon de Maria. En la sekva jaro atenco okazis kontraŭ li kaj Karolo grave vundiĝis. Poste oni metis lin en malliberejon, kie li preskaŭ tuj mortis en Visegrád. Li postlasis edzinon kaj 3 gefilojn.

La mallonga regado postlasis nenion en la hungara historio. Nur la detalaj historiaj libroj mencias lin.

Kategorio:Anĵua dinastio
Kategorio:Hungaraj reĝoj
Kategorio:Albanaj reĝoj
Kategorio:Reĝoj de Napolo
Kategorio:Homoj ekskomunikitaj de romkatolika eklezio
Kategorio:Aĥeo
Puĉo de la 18-a de Brumero

eta|dekstra|La Generalo Bonaparte kaj la Konsilio de la Kvincent en Saint-Cloud la 10-an de novembro 1799 (Bouchot, 1840).
La **puĉo de la 18-a de Brumero** estis la puĉo per kiu la Generalo Napoleon Bonaparte faligis la Francan Direktorion, anstataŭante ĝin per la Franca Konsularo. Tio okazis la 9-an de novembro 1799, kio estis 18-a de brumero, 8-a jaro de la Franca respublika kalendaro.

La nomo, jam establita en ofta uzokutimo, estis plifortigita pro la la titolo de Karlo Markso "Brumero 18 de Ludoviko Napoleon", 1852.

## Vidu ankaŭ 
* Konservisma Senato

Kategorio:Historio de Francio
1625 The NORC

'*1625 *The NORC'''* estas asteroido de la ĉefa asteroida zono.

## Malkovro 
Ĝi estis malkovrita la  de la belga astronomo Sylvain Arend elde la Reĝa observatorio de Belgio en Uccle.

## Nomo 
Ĝi ricevis la nomon de la komputilo *The NORC*: akronimon por *Naval Ordnance Research Calculator'' (Kalkulilo de Esploro de la Mararmea Artilerio); unu el la unuaj IBMaj kalkuliloj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Sylvain Arend
Kategorio:Astronomiaj objektoj malkovritaj en 1953
Interpulso

**Interpulso** (an.: **Off-Beat** for de la pulso) estas en la muziko la pozicioj inter la taktotempoj de mezuro kaj ĉefe la akcentado de ĉi tiuj taktotempoj. 

La kontinuan pulson supertavoligas melodiaj akcentoj sur la interpulsoj (do „antaŭ“ kaj „malantaŭ“ la pulso). La subdividoj de la ritma krado, generitaj de la interpulso rezultigas supertavoligitajn plurritmajn frazojn. En 4/4-takto oni figuras la interpulson per okonaj notoj (1 + 2 + 3 + 4 +). Kutime la fakvorto "interpulso" ne nur signifas momenton inter du pulsoj, sed akcentata tono sur tia interpulsa tempo. Tiaj akcentoj inter la pulsoj ofte efikas kiel antaŭaj tonoj, do kiel anticipado de poste (sur forta taktotempo) atenditaj akcentoj.

Laŭ Joachim-Ernst Berendt interpulsaj akcentoj vekas ĉe aŭskultanto la bezonon de ritma moviĝo, ĉar la subkonscio volas ligi ambaŭ per movo dekde la antaŭita akcento al neakcentata pulso, por tiamaniere "kuraci" la disfaladon de pulso kaj akcento. Tio volas diri, ke la interpulso - kontraŭa al la taktoskemo - staras en tensiorilato al interpulso konfirmanta la taktoskemon. Al ĉi tiu tensiorilato fontas resp. korespondas muzike sentata tensio je la aŭskultanto, sur kiu ĝi efikas animstimule. Devus esti sendispute, ke interpulsoj efikas vigligaj.

La interpulso devena el afrika muziktradicio origine estis observata en la nigrula muziko de norda Ameriko, do en ĵazo kaj ties antaŭuloj. Jen ĝi ankoraŭ nun estas eco supreniĝinta al ĝenerala stilrimedo. 

En popolscienca fakvortaro interpulso signifas ĉiujn frapojn sur la pulso, kiuj ne kunfalas kun la ĉefakcento. Se en peco kum kvarpulso la ĉefakcento venas ĉiun kvaran taktotempon, la aliaj tri taktotempoj estas interpulsoj. En la plua sinsekvo oni uzas la vorton por momentoj, kiuj ne plu staras sur la pulsoj, sed intere.

El la ĵazo la interpulso transiris en aliajn popularajn muzikstilojn. Tipaj estas interpulsoj krome por skao kaj regeo same kiel praa punko, aperas tamen intertempe en ĉiu speco de popularmuziko. En eŭropa artmuziko interpulso fakte estas nekonata. Jen oni nomas similan fenomenon prefere sinkopo aŭ sinkopa ritmo.

Oni ne intermiksu sinkopon kun interpulso: Dum kiam interpulso iel maldensigas la pulson kaj lasas netuŝita la mezuron, sinkopo havas la tendencon de vualigo ĝis dumtempa nuligo de la metrika resp. de la taktoskemo. 

Tamen diferencigo foje estas malfacila. Ĉu temas pri interpulso aŭ pri sinkopo estas jene konstatebla: kontraste al sinkopo interpulso ne ŝanĝas sian efikon, se oni ŝanĝas ritmon el „rektaj“ okonaj notoj en lamantan ritmon (aŭ inverse).

## Vidu ankaŭ 
*postpulso
*svingo

Kategorio:Takto kaj ritmo
Kategorio:Muzika praktiko
1622 Chacornac

'*1622 *Chacornac''''' estas asteroido de la ĉefa asteroida zono, ano de la Flora familio.

## Malkovro 
Ĝi estis malkovrita la  de la franca astronomo Alfred Schmitt elde la Reĝa observatorio de Belgio en Uccle.

## Nomo 
Ĝia nomo honoras la francan astronomon Jean Chacornac.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1952
1627 Ivar

'*1627 *Ivar'''* estas malgranda, meze hela amora asteroido, marsrenkonta kaj terrenkonta asteroido.

## Malkovro 
Ĝi estis malkovrita la  de la dana astronomo Ejnar Hertzsprung elde la Suda Stacio de la Observatorio de Leiden en Johanesburgo.

## Nomo 
Ĝi ricevis la viran antaŭnomon "*Ivar''", en memoro de unu mortinta frato de la malkovrinto.

## Orbito 
Ĝi ne trairas la teran orbiton, sed povas proksimiĝi al Tero. La  ĝi pasos je 21 milionoj da km de Tero.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Astronomiaj objektoj malkovritaj en 1929
Eduardo Paes

**Eduardo da Costa Paes** (Rio-de-Ĵanejro, 14-a de novembro, 1969) estas Bakalaŭro pri Leĝoj, kaj brazila politikisto.eta|Eduardo Paes en 2008

## Biografio 
Eduardo Paes komencis sia politika kariero kiel suburbestro de Barra da Tijuca kaj Jacarepaguá, dum la unua mandato de César Maia. Li restis en tiu ofico de 1993 ĝis 1996. Tiutempe, li laboris por la korekta okupado de la urba tero. Kiam li eniris al la registaro, li estis membro de la Verda Partio, sed poste iĝis membro de la Partio de la Libera Fronto (PFL), kiam estiĝis la urbodeputito, kiu gajnis la plej grandan nombron da voĉdonoj en Rio de Janeiro (pli ol 82.418 voĉdonoj en 1996). Paes estis prezidanto de la Budĝeto-Komitato en la Komunuma Kamero, kie li kreis la "civitan budĝeton", kiu eblis la popolan partoprenon je la decidojn pri la uzado de la urba mono.

## Ĉe la urbodomo de Rio-deĴanejro 
## Eksteraj ligiloj 
* Profilo en la retpaĝaro de la Brazila Parlamento
* :en:The New Climate Economy Report#The Global Commission on the Economy and Climate

Kategorio:Hispandevenaj brazilanoj
Kategorio:Urbestroj de Rio-de-Ĵanejro
Kategorio:Rio-de-Ĵanejro
Miniaturo (komputado)

**Miniaturo** (*angle: thumbnail*) estas reduktita versio de cifereca bildo.

Modernaj operaciumoj kaj retaj serĉiloj kiel Google uzas miniaturojn por montri antaŭvidon de multaj bildoj samtempe.

Nuntempe (2011) se oni alŝutas bildon al retejo, ofte aŭtomate kreiĝas miniaturo de ĝi. Tio okazas interalie ĉar gravas limigi la grandon de bildoj en retejoj, dum same gravas ke la originala presversio estu disponebla.

Kategorio:Komputiko
Arcenant

**Arcenant** estas franca komunumo situa en la departemento Côte-d'Or kaj en la regiono Burgonjo-Franĉkonteo.

## Geografio 
La komunumo enhavas vilaĝon Arcenant kaj la vilaĝeton Chevrey.

### Demografio 
## Ekonomio 
### Unua sektoro 
La ĉefaj kulturoj estas vito, nigra ribo kaj frambo. Estas ankaŭ iom da cerealoj.

### Dua sektoro 
La ĉefaj industrioj estas manĝaĵa industrio.

### Tria sektoro 
Tie estas restoracio kaj benzinstacio.

## Historio 
eta|maldekstra|Libro en la preĝejo
[eta|maldekstra|Muzeo de [Nuits-Saint-Georges tombo de Arcenant]]
Tie estis roma grava setlejo en la loko nomata Ecartelot.

Tie estis merovida tombejo kun 81 uloj kies 41 plenkreskuloj.

Ĝis la franca revolucio la vilaĝo apartenis al la Abatejo de Vergy (Sankta-Vivant) el la ordo de Klunizo.

En 1976, senpluveco detruis frambujejojn.

## Esperanto vivo 
Aŭguston de 1911, la esperanta grupo de Nuits-Saint-Georges esploris kun floso la *puits Groseille*.

Okaze de la eŭropaj balotoj, Eŭropo - Demokratio - Esperanto ricevis 2 voĉdonojn (1,21% de voĉoj) en 2004.

## Famuloj 
* Agnes de Francio (1260-1325) filino de sankta Ludoviko

## Notoj kaj referencoj 
## Vidu ankaŭ 
### Vidu ankaŭ 
* Nuits-Saint-Georges

### Eksteraj ligiloj 
* Paĥoco L'ETANG VERGY sankta Charles Borromée 
* komunumaro 
* Turisma oficejo 

Kategorio:Komunumoj de Côte-d'Or
Pax Britannica

**Pax Britannica** (la latina por "Brita Paco", modeligita laŭ la Pax Romana) estis la periodo de relativa paco en Eŭropo kiam la Brita Imperio kontrolis la plejmulton el la maraj komercvojoj kaj ĝuis grandan marpotencon. Ĝi temas pri la periodo de brita imperiismo post la Batalo de Waterloo, kiu kondukis al periodo de transmara brita ekspansiismo. Britio dominis transmarajn merkatojn kaj influis kaj preskaŭ dominis ĉinajn merkatojn post la Opia milito. 

La forto de la Imperio estis garantiita per regado de Eŭropo mankanta io rilate al fortaj nacio-ŝtatoj, kaj la ĉeesto de la Reĝa Mararmeo sur ĉiuj oceanoj de la mondo. En 1905, la Reĝa Mararmeo estis supera en forto al la venontaj du plej grandaj mararmeoj kune.

Tio kondukis al la disvastiĝo de la angla lingvo, la brita imperia sistemo de iniciatoj, kaj reguloj por krudvaro-merkatoj bazitaj sur angla ĝenerala juro.

La Pax Britannica estis malfortigita per la kolapso de la kontinenta ordo kiu estis establita en la Viena kongreso. Rilatoj inter la grandaj potencoj de Eŭropo estis streĉaj kaj eksplodis pro temoj kiel ekzemple la malkresko de la Otomana Imperio, kiu kondukas al la Krimea Milito, kaj poste al la apero de novaj nacio-ŝtatoj en la formoj de Italio kaj Germanio post la Francia-Prusia Milito. Ambaŭ de tiuj du militoj implikis la plej grandajn ŝtatojn de Eŭropo kaj armeoj. La industriigo de Germanio, la imperio de Japanio, kaj Usono plue kontribuis al la malkresko de brita industria supereco post la 1870-aj jaroj.

## Vidu ankaŭ
* Pax Europaea
* Pax Americana
* Pax Romana
* Islama Orepoko
* Mongola Paco
* Pax Ottomana

Kategorio:Latinlingvaj politikaj frazoj
Kategorio:Brita imperio
1629 Pecker

'*1629 *Pecker''''' estas malgranda, meze hela asteroido de la asteroida zono.

## Malkovro 
Ĝi estis malkovrita la  de la franca astronomo Louis Boyer elde la observatorio de Alĝero.

## Nomo 
Ĝi ricevis la nomon de la franca astrofizikisto Jean-Claude Pecker, en lia honoro.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Louis Boyer
Kategorio:Astronomiaj objektoj malkovritaj en 1952
Pax Romana

eta|250px|dekstra|Romio en sia pleja etendiĝo dum regado de Trajano (ĉ. 117).
**Pax Romana** (latinaĵo por "Romia paco") estis la longa periodo de relativa paco kaj minimuma vastiĝo de militforto travivita de la Romia Imperio en la unua kaj duaj jarcentoj a.K. Ĉar ĝi estis establita de Cezaro Aŭgusto ĝi foje estas nomita *Pax Augusta*. Ĝia interspaco estis ĉirkaŭ 200 jaroj (27 a.K al 180 p.K).

La paca stato estis nur ene de la landlimoj de la imperio ĉar daŭre ekzistis bataloj kontraŭ la popoloj de la periferioj:ĝermanoj, partujanoj, ktp. Ĝi estis periodo de relativa trankvileco, dum kiu ne ekzistis civitanaj militoj kiel tiuj de la 1-a jarcento, nek grandaj konfliktoj kun aliaj potencoj, kiel dum la Punikaj Militoj (3-a kaj 2-a jarcentoj a.K).

## Vidu ankaŭ 
* Pax Europaea
* Pax Americana
* Pax Britannica
* Hegemonio
* Islama Orepoko
* Mongola Paco
* Pax Ottomana

Kategorio:Latinlingvaj politikaj frazoj
Kategorio:Latinaj esprimoj
Kategorio:Romia Imperio